Държавен вестник, бр. 19, 2015 г., стр. 21

БРОЙ  19	
Д Ъ Р Ж А В Е Н  В Е С Т Н И К 	
СТР.  21  
(3) Проектите за решение по оценка на 
въздействието върху околната среда и за 
решение по мотивирано предложение за 
промяна на програма за отстраняване на 
екологични щети се предоставят на членовете 
на ВЕЕС – основен състав, в електронен вид 
и се изпращат на възложителя/купувача по 
приватизационна сделка/вносителя на мотиви-
раното предложение (вкл. на Министерството 
на финансите и Агенцията за приватизация 
и следприватизационен контрол) най-малко 
3 работни дни преди заседанието. 
(4) Проектите за становище по екологична 
оценка се предоставят на членовете на МК 
и на възложителя на плана/програмата най-
малко 3 работни дни преди заседанието.
(5) В дневния ред се включва за разглеждане 
само напълно окомплектована документация.
(6) Редът за подготовка на документаци-
ята за заседанията на ВЕЕС, в т.ч. основен 
и специализирани състави, се определя със 
заповед на министъра.
Чл. 11. (1) Заседанието на ВЕЕС е редовно, 
ако присъстват най-малко 2/3 от постоянните 
му членове.
(2) При отсъствие на член на ВЕЕС, както 
и на негов заместник/заместници същите 
уведомяват съответния секретар писмено най-
малко 2 дни преди заседанието, като посочват 
конкретните мотиви.
(3) Решенията се вземат с обикновено 
мнозинство от присъстващите членове.
Чл. 12. Заседанията се провеждат при оп-
ределен от председателя в началото на всяко 
заседание ред, в т.ч. и по отношение на про-
дължителността на изказванията.
Чл. 13. За всяко заседание на ВЕЕС се води 
протокол от съответния секретар, в който 
се отразяват изказванията, предложенията и 
решенията.
Г л а в а  п е т а
УТВЪРЖДАВАНЕ НА РЕШЕНИЯТА
Чл. 14. (1) Всички постоянни членове, при-
състващи на заседанието на ВЕЕС, подписват 
протокола по чл. 13. 
(2) В случаите на особено мнение членовете 
на съвета следва да го мотивират писмено и 
да го депозират в МОСВ и при съответния 
секретар в срок до 3 дни след датата на за-
седанието. 
Чл. 15. (1) Министърът издава решения 
по оценка на въздействието върху околната 
среда или решения за промяна на програма за 
отстраняване на екологични щети въз основа 
на протокола по чл. 14, ал. 1 в срок до 14 дни 
от заседанието на основния състав на ВЕЕС.
(2) При депозирано особено мнение (мне-
ния) по точка (точки) от дневния ред от 
заседанията министърът по своя преценка:
1. не взема под внимание особеното мне-
ние (мнения); 
2. изисква повторно разглеждане на съответ-
ната точка (точки) на следващото заседание на 
ВЕЕС, което изрично отбелязва в протокола.
(3) Когато след повторното разглеждане 
по ал. 2, т. 2 е депозирано отново особено 
мнение (мнения) по същата точка (точки), в 
срок до 14 дни министърът издава съответните 
решения по ал. 1 въз основа на решенията на 
основния състав на ВЕЕС, приети на второто 
заседание.
(4) При наличие на обстоятелствата по 
чл. 19, ал. 2, т. 4 и/или 5 от Наредбата за 
условията и реда за извършване на оценка 
на въздействието върху околната среда ми-
нистърът може:
1. да издаде решение по оценка на въздейст-
вието върху околната среда в съответствие с 
разпоредбите на чл. 19, ал. 2, т. 4 и/или 5 от 
Наредбата за условията и реда за извършване 
на оценка на въздействието върху околната 
среда независимо от резултатите от гласува-
нето по чл. 11, ал. 3;
2. да изиска допълване на документацията 
и повторно разглеждане на следващо заседа-
ние на ВЕЕС.
(5) След допълването на документацията 
и повторното разглеждане на заседание на 
ВЕЕС – основен състав, министърът издава 
решение по оценка на въздействието върху 
околната среда в съответствие с разпоредбите 
на чл. 19, ал. 2, т. 4 и/или 5 от Наредбата за 
условията и реда за извършване на оценка на 
въздействието върху околната среда независимо 
от резултатите от гласуването по чл. 11, ал. 3.
Чл. 16. (1) Министърът утвърждава прото-
кола по чл. 14, ал. 1 от заседание на специ-
ализирания състав на ВЕЕС по чл. 2, ал. 2, 
т. 2 въз основа на решенията на МЕЕС в срок 
до 10 дни от съответното заседание.
(2) При депозирано особено мнение (мне-
ния) по точка (точки) от дневния ред от 
заседанията министърът по своя преценка:
1. не взема под внимание особеното мне-
ние (мнения); 
2. изисква повторно разглеждане на съответ-
ната точка (точки) на следващото заседание на 
МЕЕС, което изрично отбелязва в протокола.
(3) Когато след повторното разглеждане по 
ал. 2, т. 2 е депозирано отново особено мнение 
(мнения) по същата точка (точки), в срока по 
ал. 1 министърът утвърждава протокола въз 
основа на решенията на МЕЕС, приети на 
второто заседание.
Чл. 17. (1) Министърът издава становище 
по екологична оценка въз основа на протокола 
по чл. 14, ал. 1 в срок до 7 дни от заседани-
ето на МК.
(2) При депозирано особено мнение (мне-
ния) по точка (точки) от дневния ред от 
заседанията министърът по своя преценка:
1. не взема под внимание особеното мне-
ние (мнения); 
2. изисква повторно разглеждане на съот-
ветната точка (точки) на следващото заседание 
на МК, което изрично отбелязва в протокола.